รู้จัก China Connect โซลูชันครบวงจรจาก Tencent Cloud ที่จะหนุนธุรกิจไทยเติบโตในแดนมังกร
หลังจากจีนประกาศเปิดประเทศในรอบ 3 ปี นับตั้งแต่เกิดโรคระบาดโควิด-19 นอกจากธุรกิจด้านการท่องเที่ยว ที่เตรียมต้อนรับนักท่องเที่ยวจากประเทศจีน ที่จะกลับมาสร้างรายได้ให้กับประเทศ
6 เม.ย. 2566

รู้จัก China Connect โซลูชันครบวงจรจาก Tencent Cloud ที่จะหนุนธุรกิจไทยเติบโตในแดนมังกร
Tencent Cloud x ลงทุนแมน
หลังจากจีนประกาศเปิดประเทศในรอบ 3 ปี นับตั้งแต่เกิดโรคระบาดโควิด-19
นอกจากธุรกิจด้านการท่องเที่ยว ที่เตรียมต้อนรับนักท่องเที่ยวจากประเทศจีน ที่จะกลับมาสร้างรายได้ให้กับประเทศ
กลุ่มบริษัทต่าง ๆ ในเมืองไทยยังคิดข้ามช็อต ไปถึงการขยับขยายธุรกิจไปยังประเทศจีน
เพราะหากจีนกลับมาเปิดประเทศเหมือนช่วงก่อนโรคระบาดโควิด-19 การทำธุรกิจในประเทศจีนน่าจะเติบโตได้อย่างก้าวกระโดด ด้วยจำนวนประชากรมหาศาลและรากฐานทางเศรษฐกิจที่แข็งแกร่ง
แต่.. การลงทุนในประเทศจีนมีความซับซ้อนกว่าที่หลาย ๆ คนคิด เพราะจีนเป็นตลาดที่มีความเฉพาะตัวสูง ทั้งการแข่งขัน, พฤติกรรมผู้บริโภค และกฎข้อบังคับต่าง ๆ
พอเป็นแบบนี้ การมีพาร์ทเนอร์ที่น่าเชื่อถือ มีประสบการณ์ และความเชี่ยวชาญในตลาดจีน รวมถึงมีเทคโนโลยี และดาต้าที่พร้อมใช้งานจึงเป็นกุญแจ และตัวช่วยสำคัญให้กับผู้ประกอบการทั้งรายเล็กและรายใหญ่ ให้สามารถลุยทำธุรกิจในประเทศจีนได้อย่างราบรื่น จึงทำให้ปัจจุบัน Tencent Cloud กลายเป็นพาร์ทเนอร์ที่ได้รับการยอมรับเพราะสามารถตอบโจทย์ดังกล่าวได้
Tencent Cloud มีโซลูชันอะไร ที่จะช่วยให้ผู้ประกอบการประสบความสำเร็จในตลาดจีน
ลงทุนแมนจะเล่าให้ฟัง
Tencent เป็นหนึ่งในบริษัทเทคโนโลยียักษ์ใหญ่ในจีน ที่มีเกมและแอปพลิเคชันต่าง ๆ รวมถึงผลิตภัณฑ์และบริการอีกมากมาย ที่เกี่ยวข้องกับชีวิตประจำวันของผู้คนในประเทศจีน และคนทั่วโลก
และหนึ่งในธุรกิจที่น่าจับตามอง และได้รับการยอมรับระดับโลก คือ Tencent Cloud 
ที่มีจุดเด่น คือ โซลูชันหลากหลาย สอดรับกับโลกธุรกิจที่เข้าสู่ Digital Transformation
เหมือนอย่างที่ คุณกฤตธี มโนลีหกุล รองประธาน เทนเซ็นต์ คลาวด์ อินเตอร์เนชันแนล 
ประจำภูมิภาคเอเชียตะวันออกเฉียงใต้ และกรรมการผู้จัดการ บริษัท เทนเซ็นต์ (ประเทศไทย) จำกัด 
พูดว่า ในฐานะ Digital Enabler เรามุ่งมั่นที่จะสนับสนุนธุรกิจไทยทุกขนาดในหลายอุตสาหกรรม
เพื่อสร้างการเติบโต และหนึ่งในตลาดที่ใหญ่และเต็มไปด้วยโอกาสคือ “ตลาดจีน” 
เหตุผลนี้เองที่เป็นที่มาให้ Tencent Cloud พัฒนาโซลูชัน “China Connect”
คำถามคือ แล้วโซลูชัน “China Connect” จะช่วยผู้ประกอบการไทยในการทำธุรกิจในประเทศจีน
ตั้งแต่ต้นน้ำจนถึงปลายน้ำ แบบ One-stop Service ได้ด้วยวิธีใด..
ขอเริ่มตั้งแต่การจดทะเบียนบริษัท สำหรับบริษัทที่ไม่เคยขยายธุรกิจไปที่ประเทศจีน การจะจดทะเบียนบริษัทนับเป็นเรื่องที่ชวนปวดหัว เพราะมีหลายขั้นตอน
Tencent Cloud ได้ทำเรื่องยาก ๆ เหล่านี้ให้เป็นเรื่องง่าย 
แถมมีต้นทุนต่ำกว่าและรวดเร็วกว่า เพราะด้วยการที่ Tencent Cloud มีพันธมิตรที่เป็นหน่วยงานที่เกี่ยวข้องกับเรื่องนี้ ในประเทศจีนมาช่วยดำเนินการ
ทีนี้เมื่อจัดตั้งบริษัทได้แล้ว เราก็ต้องวางระบบความปลอดภัยทางด้านข้อมูล ด้วย โซลูชันด้านความปลอดภัย
ซึ่งเป็นหัวใจหลักในการทำธุรกิจยุคดิจิทัล
เพื่อช่วยปกป้องและรักษาความปลอดภัยให้กับข้อมูลต่างๆ ของบริษัท
ขณะเดียวกันก็ยังมีโซลูชันกลุ่ม Infrastructure-as-a-Service (IaaS)
และ Software-as-a-Service (SaaS) ที่ใช้งานได้ทันที แถมยังปรับแต่งให้ตรงกับความต้องการของลูกค้า ที่จะช่วยให้เจ้าของธุรกิจได้เปรียบในการแข่งขัน ช่วยให้ธุรกิจสามารถดำเนินงานได้อย่างราบรื่น และมีประสิทธิภาพมากที่สุด
สิ่งที่น่าสนใจอีกอย่าง คือ การที่ Tencent Cloud มีเครื่องมือทางการตลาดต่างๆ เพื่อช่วยให้ผู้ประกอบการในโลกธุรกิจออนไลน์ ไม่ว่าจะเป็น โซลูชัน Go-To-Market (GTM Solutions) ซึ่งเป็นการใช้กลยุทธ์ และอีโคซิสเต็มของ Tencent อย่าง WeChat มาช่วยให้องค์กรเข้าใจผู้บริโภคชาวจีนในเชิงลึก 
อย่างที่รู้กัน บริษัทแม่อย่าง Tencent Holdings Ltd. เป็นเจ้าของ WeChat แอปพลิเคชันยอดฮิตที่มีผู้ใช้งานมากกว่าพันล้านคน ที่นำมาใช้ในชีวิตประจำวัน ทั้งชอปปิง, พูดคุย, โอนจ่ายเงิน
ข้อมูลที่น่าสนใจที่สุดอีกอย่างคือ จากรายงานของ J.P. Morgan
ตลาดอีคอมเมิร์ซในไทยรูปแบบซื้อ-ขายระหว่างประเทศ อย่าง Cross-border ecommerce ก็กำลังโตต่อเนื่อง จนปัจจุบันมีสัดส่วนถึง 30% จากมูลค่าตลาดอีคอมเมิร์ชทั้งหมด โดยประเทศจีน มีการซื้อขายสินค้าไทยมากที่สุด  
ซึ่ง Tencent Cloud ก็มี โซลูชัน Smart Retail China Connect 
ที่จะช่วยเพิ่มยอดขาย ให้ผู้ประกอบการไทยที่ส่งออกสินค้า และขยายบริษัทไปยังประเทศจีน
ไม่ว่าจะเป็น บริการช่วยพัฒนาร้านค้า, วิเคราะห์ข้อมูลผู้บริโภค, ช่วยสร้างกลุ่มเป้าหมาย, ออกแบบบริการหลังการขาย และโซลูชันอื่น ๆ ที่จะช่วยให้ร้านค้าทำตลาด และออกแบบสินค้าได้ถูกใจผู้บริโภคชาวจีน ที่เทรนด์เปลี่ยนแปลงรวดเร็ว
นอกจากนี้ เชื่อว่า หลายคนอาจไม่รู้ว่า Tencent Cloud ยังมีแพลตฟอร์ม Weixin Mini Program อีกหนึ่งบริการของโซลูชัน Smart Retail China Connect
ที่มีสารพัดฟีเจอร์ ที่รองรับการพูดคุย เลือกซื้อสินค้า ชำระเงิน และบริการหลังการขาย 
จนถึงมีโปรแกรมปรับเปลี่ยนการแสดงสินค้าบนหน้าจอ เพื่อให้สอดคล้องกับความต้องการของผู้บริโภค
ทำให้หลายบริษัทในอาเซียนต่างมาเปิดร้านขายสินค้าในแพลตฟอร์มนี้
ถ้าถามว่า หากใช้บริการโซลูชันเหล่านี้ เพื่อขยายธุรกิจไปยังประเทศจีน เป็นการลงทุนที่คุ้มค่าหรือไม่ 
Tencent เป็นบริษัทเทคโนโลยีที่มีประสบการณ์มานานมากกว่า 20 ปี
ผลงานที่สร้าง Impact มากที่สุดคือ สร้างแพลตฟอร์ม WeChat ที่มีผู้ใช้งาน ระดับพันล้านคน พร้อมกับเป็นแพลตฟอร์มที่ครอบคลุมการใช้ชีวิตประจำวัน
จนสามารถดึงดูดแบรนด์สินค้าต่าง ๆ เข้ามาทำธุรกิจในแพลตฟอร์มตัวเอง
โดยมี Tencent Cloud เป็นเบื้องหลังในการวางรากฐานเทคโนโลยี และสร้างโซลูชันที่ตอบโจทย์ทั้งสองฝ่าย คือ ทั้งเจ้าของธุรกิจ และผู้บริโภค
การลงทุนใช้บริการโซลูชัน “China Connect” และ “Smart Retail China Connect” จึงนับเป็นการลงทุนที่คุ้มค่าเลยทีเดียว
เพราะนอกจากจะได้พาร์ทเนอร์ทางธุรกิจที่ไว้วางใจได้ เพียบพร้อมทั้งเรื่องข้อมูล ความเชี่ยวชาญ ประสบการณ์ในตลาดจีนแล้ว 
ยังถือเป็นการวางรากฐานความพร้อมครั้งสำคัญ ที่จะช่วยให้ธุรกิจก้าวข้ามความท้าทายทั้งในแง่ของการดำเนินงาน และการวางตำแหน่งทางธุรกิจในตลาดจีนได้อย่างสมบูรณ์แบบ